সমগ্র খেলোয়াড়ী জীবনে একটমাত্র টেস্টে অংশগ্রহণ করেছেন লেস জোসলিন। ২৬ জানুয়ারি, ১৯৬৮ তারিখে সিডনিতে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

২০ বছর বয়সে অস্ট্রেলিয়ার পক্ষে টেস্ট খেলায় অভিষিক্ত হন ও তখন অনেক ক্রিকেটবোদ্ধাই অনেকগুলো টেস্টে তার অংশগ্রহণের বিষয়ে আশাবাদী ছিলেন। ভারতের বিপক্ষে সিরিজের চতুর্থ টেস্টে অংশগ্রহণ করেন। তবে মাত্র ৭ ও ২ রান তুলে বিষেন সিং বেদী ও ইরাপল্লী প্রসন্ন - এ দুই ভারতীয় স্পিনারের শিকারে পরিণত হয়েছিলেন। প্রথম ইনিংসে দলের রান কম থাকাবস্থায় তিনি মাঠে নামেন। দ্বিতীয় ইনিংসে বলকে সুইপ করাকালে ছয় ফুট উচ্চতার অধিকারী সৈয়দ আবিদ আলী বাউন্ডারি সীমানায় লাফিয়ে দর্শনীয়ভাবে তালুবন্দী করেন। জোসলিনের বড় ধরনের খেলা উপভোগ করার জন্যে তার মাতা, বান্ধবী ও অস্ট্রেলিয়া অনূর্ধ্ব-১৯ দলের অধিনায়কত্বকারী ভ্রাতা গ্রেইম উপস্থিত ছিলেন। তার পিতা রন ইয়ারাভিলের বাড়ীতে অবস্থান করেন ও মাংস বিক্রয়ের দোকান পরিচালনা করতেন।

আন্তর্জাতিক ক্রিকেট
প্রথম-শ্রেণীর ক্রিকেট
ইংল্যান্ড গমন, ১৯৬৮
অবসর